open-index/open-wikipedia-markdown huggingface dataset:
Bill Toomey

**William Anthony Toomey** (tuntud kui **Bill Toomey**; sündinud 10. jaanuaril 1939) on endine Ameerika Ühendriikide kümnevõistleja.

1968. aasta México olümpiamängudel tuli ta kümnevõistluses olümpiavõitjaks, püstitades olümpiarekordi **8193** punkti.

## Viited

## Välislingid
*
Viive Ernesaksa nimeline auhind

**[[Viive Ernesaks]]a nimeline muusikalise ja/või helikujunduse auhind** on üks Eesti teatri aastaauhindadest, mida antakse alates 2025. aastast. Selle määramisel hinnatakse lavastuse muusikalise ja/või helikujunduse kunstilist mõjuvust. Auhinna suurus on 2000 eurot. Auhinda rahastab Eesti Autorite Ühing, korralduslikud ülesanded on Eesti Teatriliidul.

## Laureaadid

## Viited
Eesti Teatriliidu lavastuse originaalmuusika auhind

**Eesti Teatriliidu lavastuse originaalmuusika auhind** on üks Eesti teatri auhindadest, mida antakse alates 2025. aastast. Auhind antakse mõjuva ja lavastuse ideed toetava originaalmuusika eest. Auhinna suurus on 2000 eurot. Auhinda rahastab Eesti Autorite Ühing, korralduslikud ülesanded on Eesti Teatriliidul.

## Laureaadid

## Viited
Munir Hachemi

**Munir Hachemi** (sündinud 1989. aastal Madridis) on hispaania kirjanik.

2021. aastal nimetas ajakiri *[[Granta]]* ta üheks maailma paljulubavamaks nooreks hispaaniakeelseks kirjanikuks.

## Elu
Hachemi sündis Madridis hispaanlannast ema ja Alžeeria päritoluga isa perekonda. Ta õppis ülikoolis hispaania keelt ning omandas magistrikraadi Ladina-Ameerika uuringutes. Ilukirjanduslikku tegevust alustas ta esialgu fänniajakirjades, levitades oma tekste Madridi Lavapiési linnaosa baarides koos kirjanduskollektiiviga Escritores Bárbaros. Seejärel avaldas Hachemi oma esimese romaani „Los pistoleros del eclipse”. Järgnes teos „廢墟”, mida ta hakkas levitama ka Granadas, kus ta tänaseni elab. 

Hachemi läbimurdeks võib pidada 2018. aastal ilmunud romaani „Cosas vivas” kirjastuselt Periférica. Hiljem on tema loomingut avaldatud mitmetes antoloogiates ning ta on kirjutanud doktoritöö Jorge Luis Borgese mõjust hispaaniakeelsele kirjandusele. Ta töötab uue romaani kallal ning valmistab ette oma esimese luulekogu ilmumist.

## Tööd

* *Cosas vivas* (2018)
** "Elus asjad" (2025), hispaania keelest tõlkinud Klaarika Kaldjärv, Tartu: Toledo kirjastus. ISBN 9789916932841
* *El àrbol viene* (2023)
* *Lo que falta* (2025)

## Viited
MTÜ Teod

MTÜ Teod on Eestis tegutsev 2025. aastal loodud mittetulundusühing, mille eesmärk on Tartu linna ja maakonna elanike ning piirkondliku arengu edendamine ja toetamine. Teod töötab selle nimel, et suurendada kohalike meistrite, muusikute, kunstnike ja teiste loomeinimeste ning tublide riigiasutuste ja südametunnistusega tööandjate nähtavust ning edendada koostööd kõigil tasanditel. Lisaks, et ennetada üksildust ja ühiskondlikku vastandumist, väärtustada vaimset tervist ja puhkamist, edendada ligipääsetavust ning vähendada ebavõrdsust.

Oma tegevust alustati mitteametlikult juba 2019. aastal, mille jooksul saadeti Ukrainasse droonimast, käidi punumas varjevõrke ja meisterdati kaevikuküünlaid. Lisaks toimetati selle kallal, et toetada tartlaste vaimset tervist ja nähtavust läbi üritusteseeria TartuChill, kuhu on oodatud kõiki huvilisi liituma sõbraliku koosviibimisega.

## MTÜ Teod tegevus

*TartuChill

Üritusteseeria aastat 2024, mida korraldavad MTÜ Teod vabatahtlikud. Eesmärgiks on anda tartlastele võimalus sotsialiseeruda sõbralikus keskkonnas, leida uusi sõprusi ja tutvusi ning esile tõsta kohalike loovisikuid ja meistreid. Osalemine on tasuta ja ürituste toimumisest antakse teada läbi Redditi r/Tartu alamfoorumi.

*TartuRuum

TartuRuum ehk Redditi alamfoorum r/Tartu on MTÜ poolt modereeritud kogukond, kus Tartu linna ja maakonna inimesed - tudengid, välistudengid, uudishimulikud külalised, loomeinimesed ja kohalikud algatused - saavad kokku, jagada ideid ja luua uusi sidemeid. TartuRuum ühendab uudised, arutelud, algatused ja kultuurielu - kõik, mis teeb Tartust Tartumaa südame.

*TartuValib25

Projekt algas 27. augustil eesmärgiga tõsta Tartu linna ja maakonna valimisaktiivsust ning pakkuda kohalikele uudset, kaasavat ja turvalist aruteluplatvormi. Projekti osana toimus Redditi r/Tartu keskkonnas arutelusari TartuArutelud, kus KOV valimiste kandidaadid kohtusid elanikega, vastasid küsimustele ja tutvustasid oma platvorme. Kõik arutelud olid modereeritud ning MTÜ pakkus kandidaatidele kogu osalemise vältel tuge ja nõustamist, jäädes ise apoliitiliseks.

*Vabatahtlike tegevus

MTÜ Teod vabatahtlikud on aidanud kaasa mitmetes erinevates sündmustes, näiteks Ukrainale varjevõrkude punumisega või Genialistide Klubi remondi toetamisega.

## Viited
2024. aasta Eesti meistrivõistlused autokrossis

**2024. aasta Eesti meistrivõistlused autokrossis**, sponsori järgi tuntud kui **Inten Eesti meistrivõistlused veoautokrossis**, oli meistrivõistluste 56. hooaeg. Meistrivõistlusete korraldaja oli Eesti Autospordi Liit. Meistrid selgitati välja klassides GAZ-51, GAZ-53 ja Veobagi Super. Karikavõistlused toimusid klassides SSV Bagi ja Truck Open.

## Kalender

## Tulemused

### GAZ-51 üldarvestus

### GAZ-53 üldarvestus

### Veobagi Super üldarvestus

### SSV Bagi karikavõistlused

### Truck Openi karikavõistlused

## Viited
Emma Reyes

**Emma Reyes** (9. juuli 1919 Bogotá – 12. juuli 2003 Bordeaux) oli colombia kunstnik, maalikunstnik, illustraator ja kirjanik.

## Teekond
Varases lapsepõlves orvuks jäänud Emma anti koos oma õe Helena ja ühe poisiga, kes oli tõenäoliselt nende hooldaja poeg, María nimelise naise hoole alla. Nagu ta kirjutas oma epistolaarteoses *Memoria por correspondencia,* ei hoolitsenud María laste eest ja hoidis neid alatihti lukustatud toas, kuhu ei paistnud päevavalgustki. Emma lapsepõlv möödus seega ebainimlikes tingimustes ja kannatades väärkohtlemise all. Hiljem paigutati tüdrukud kloostrisse, kus nad pidid taluma mitmesuguseid raskusi. Reyes õppis lugema ja kirjutama alles hilises eas ega käinud ei koolis ega ülikoolis.

Umbes 1940. aastal, pärast hülgamise ja vaesusega täidetud lapsepõlve, reisis Emma Reyes Buenos Airesesse, kus ta puutus esimest korda kokku maalikunstiga. Tema esimesed teosed kajastasid väljakuid ja turge, mida ta oli oma Ladina-Ameerika reisil kohanud. 1947. aastal võitis ta Roncoroni fondi stipendiumi, et õppida André Lothe'i akadeemias Pariisis. 1949. aastal korraldas ta oma esimese näituse selle linna Kléberi galeriis. 50. aastate lõpus viibis ta Mehhikos Diego Rivera ateljees, olles sinna saabunud UNESCO esimese Pan-Ameerika kongressi delegaadina. Mehhikos viibimise ajal töötas ta mitu kuud koos Riveraga Ciudad Universitaria olümpiastaadioni seinamaali kallal ning puutus kokku Mehhiko linna kunstilise ja intellektuaalse ringkonnaga. Seejärel hakkas ta töötama assistendina kaasaegse kunsti galeriis koos Lola Álvarez Bravo’ga, kus ta korraldas oma esimese isikunäituse Pariisis ja Mehhikos loodud teostega. Oma viimaste kuude jooksul Mehhikos osales ta Frida Kahlo kuulsate teoste näituse ülespanekus Álvarez Bravo galeriis.

1954. aastal reisis ta Rooma, et jätkata õpinguid futuristliku kunstniku Enrico Prampolini käe all. Sel perioodil otsustas ta eemalduda oma joonistusi ja maale iseloomustanud indigenistlikust ja Ladina-Ameerikast inspireeritud stiilist ning astus eksperimenteerimise ja ülemineku faasi, kus ta uuris figuratsiooni ja abstraktsiooni ehk geomeetrilise kompositsiooni vahelist suhet.„On tõsi, et mu maalid on karjed ilma õhuvooluta. Mu koletised tulevad mu käest välja ja on mehed ja jumalad või loomad või pool kõigest. Luis Caballero ütleb, et ma ei maali oma pilte, vaid kirjutan need.“ -Emma Reyes- 1960. aastal saabus Reyes tagasi Prantsusmaale. Seal abiellus ta prantsuse arsti Jean Perromat’ga, kellega oli tutvunud oma esimesel laevareisil Euroopasse, ning jäigi elama Prantsusmaale, kuni ta 2003. aastal Bordeaux’s kõrges vanuses suri.

## Seos Eestiga
Reyese teos „Memoria por correspondencia” ilmus eesti keeles 2025. aastal Toledo kirjastuse vahendusel, tõlkijaks Maria Kall (ISBN 978-9916-9328-6-5).

## Viited

## Välised lingid
Mikrovõrk

**Mikrovõrk** on autonoomne elektrivõrk, mis saab töötada keskvõrguga ühendatult või iseseisvas nn „saare“ režiimis. See võimaldab toota kohapeal elektrit ja seda vastavalt vajadusele kasutada.

Mikrovõrgus on üht või mitut tüüpi hajutatud elektrienergia tootjad (päikesepaneelid, tuuleturbiinid, koostootmisjaamad, generaatorid), mis toodavad elektrit lokaalseks tarbimiseks, ning uuemates mikrovõrkudes on energiasalvestid, mis tagavad elektrivajaduse päikeseparkide ja tuuleturbiinide tootmislünkade ajal. Mikrovõrgud on tavaliselt ühendatud keskvõrguga, aga saavad toimida ka iseseisvalt. Elektri tootmist, tarbimist, salvestamist ja suhtlust keskvõrguga juhib tarkvarapõhine kontroller.

Lõuna-Rootsi asulas Simris rajati 2017–2018 umbes 150 majapidamisest koosnev mikrovõrk, kus kogu kasutatav elektrienergia on taastuvenergia. Elektrit toodavad 500 kW tuuleturbiin, 442 kW päikesepark, päikesepaneelid hoonetel ja 480 kW varugeneraator. Võrgus on 0,25 MW võimsusega 1 MWh mahtuvusega vanaadium-läbivooluelementidel salvesti. Mikrovõrk saab toimida saarena, eraldatuna keskvõrgust. Energia haldussüsteem juhib energia kasutamist, salvestamist ja ühedust 22 kV keskvõrguga. Aastase töö analüüsi järeldus oli, et Simrise võrgu pikaajaliseks autonoomseks toimimiseks on vaja nii suuremat tootmisvõimsust kui suuremat salvestusmahtu.

Eestis valmisid 2024. aastal mikrovõrgud Tartus ja Pakri tööstuspargis.  Tartus Annelinna piirkonnas on mikrovõrk seotud olemasoleva tänavavalgustustaristuga. Pakri tööstuspargis keskendutakse ärikinnisvara omanikele. Mõlemas mikrovõrgus on välja ehitatud juhimissüsteem, on paigaldatud energiasalvestid ja on täiustatud mõõtmisvõimekust.

## Viited
Buhhaara vanalinn

**Buhhaara vanalinn** on ajalooline linnaosa Usbekistanis Buhhaaras. Vanalinn kuulub alates 1993. aastast UNESCO maailmapärandi nimistusse.

Vanalinn on hästi säilinud näide Kesk-Aasia kaubandus- ja kultuurilinnast, kus on säilinud arvukalt 9.–19. sajandist pärinevaid hooneid, sealhulgas mošeed, medresed, karavanseraid, turuhooned ja elumajad. Säilinud on ka traditsiooniline linnaplaan kitsaste tänavate ja tihedalt paiknevate hoonetega, mis peegeldab linna sajanditepikkust rolli Siiditeel ning toonast elu- ja kaubakorraldust. 

Silmapaistvad ehitised on näiteks Ark kindlus, Kaijani minarett ja Kaijani mošee, Miri-Arabi medrese, Ulughbeki medrese ning Ismail Samani mausoleum, mis on olulised nii arhitektuurilise kui ka ajaloolise pärandi seisukohalt.

Tänapäeval on vanalinn ka populaarne turismisihtkoht, kus saab tutvuda nii ajaloo, arhitektuuri kui ka kohalikku käsitööd ja traditsioonilist eluviisi tutvustavate turu- ja käsitööaladega.

## Viited

## Välislingid
*
Liamine Zéroual

**Liamine Zéroual** (3. juuli 1941 Batna – 28. märts 2026 Alžiir) oli Alžeeria sõjaväelane ja poliitik. Ta oli Alžeeria president 31. jaanuarist 1994 kuni 27. aprillini 1999.

Zéroual sündis Batnas. Noorena liitus ta Rahvusliku Vabastusarmee ridadega ning osales Alžeeria iseseisvussõjas. Pärast riigi iseseisvumist omandas ta sõjalise hariduse mitmes riigis, sealhulgas Egiptuses ja Nõukogude Liidus. Seejärel jätkas Zéroual teenistust armees ning tõusis kõrgetele ametikohtadele. Ta oli mitme sõjaväeringkonna juht ning 1989. aastal sai maavägede juhatajaks. Samal aastal lahkus ta ajutiselt sõjaväest poliitiliste erimeelsuste tõttu.

1993. aastal nimetati Zéroual kaitseministriks. 1994. aastal sai temast Alžeeria president ning 1995. aastal valiti ta presidendiks mitme kandidaadiga valimistel.

Tema ametiaeg langes kokku Alžeeria kodusõjaga, mille ajal püüdis ta stabiliseerida riiki ja edendada poliitilist dialoogi. 1996. aastal algatas ta põhiseadusreformi ning korraldas parlamendivalimised.

1998. aastal teatas Zéroual ootamatult, et ei kandideeri uueks ametiajaks. Ta lahkus presidendi ametist 1999. aastal. Tema järglaseks sai Abdelaziz Bouteflika.

Pärast presidendiametit hoidus Zéroual aktiivsest poliitikast, kuigi talle tehti korduvalt ettepanekuid naasta riigijuhtimisse. Ta keeldus neist ja elas peamiselt eraviisilist elu.

Ta suri 28. märtsil 2026 Alžiiris 84-aastaselt.

## Viited
Bucegi mäed

**Bucegi mäed** (rumeenia keeles *Munții Bucegi*) asuvad Kesk-Rumeenias, Brașovi linnast lõunas. Need kuuluvad Karpaatide mäestiku Lõuna-Karpaatide alamrühma ja ulatuvad mitme Rumeenia maakonna territooriumile, olles tuntud oma looduskaunite vaadete, kaljude, metsade ja turismiatraktsioonide poolest.

Mäestiku kõrgeim tipp on Omu, mille kõrgus on 2505 meetrit üle merepinna.
Gustav-Evert Mesiäinen

**Gustav-Evert Mesiäinen** (tuntud ka kui **Evert Mesiäinen**; 5. juuli 1886 Paukkala küla, Peterhofi maakond, Venemaa keisririik – 10. juuni 1967 Tallinn) oli Eesti muusikapedagoog, helilooja, koorijuht ja muusikakirjanik.

## Elukäik

G.-E.Mesiäinen oli rahvuselt soomlane. Tema vanemad olid Soomest Mikkeli kihelkonnast asunud elama Ingerimaale.

G.-E.Mesiäinen lõpetas Kolppana Õpetajate Seminari ja oreliklassi kooliõpetaja ja köster-organisti diplomiga.

Töötas muusikaõpetajana Peterburi Soome gümnaasiumis, Põhja-Ingeri rahvaülikoolis ja Kolppana Seminaris.

Vabadussõjas teenis ta 1919. aastal loodud Ingeri polgus.

1920 asus ta elama Eestisse.

1920–1923 töötas Tallinnas lauluõpetajana; noorteühingu Tungal lastekoori juhina; Kaarli Lauluseltsis segakoori juhina ja oli tegev noorteühingus Koit.

1923–1932 töötas Rakvere Seminaris muusikaõpetajana (kuni seminari sulgemiseni).

1926–1932 juhatas G.-E.Mesiäinen 1926. aastal asutatud Rakvere Laulumeeste Seltsi meeskoori.

Ta oli kooride üldjuht Rakvere koolide laulupäevadel ja Virumaa laulupäevadel.

1932. aastast töötas taas muusikaõpetajana Tallinna koolides.

Ta oli laulmise metoodika lektor paljudel õpetajate muusikakursustel.

Koos Riho Pätsiga ja Tartus August Kiissiga oli ta üks aktiivsemaid relatiivse noodiõpetuse süsteemi propageerijaid.

Hilisemas elus juhtis ta soome keele õppekursuseid.

G.-E.Mesiäinen on sängitatud Tallinna Liiva kalmistule.

## Teoseid

G.-E.Mesiäinen tõlkis ja kohandas Eesti koolidele Aksel Törnuddi (1874–1923) teose "Rahvakooli lauluõpetus" ("Kansankoulu lauluoppi", 1913 Porvoo), mis põhines relatiivsel noodiõpetuse süsteemil.

Hiljem tõlkis ja kohandas ta ka Sortavala Seminari muusikaõpetaja Vilho Siukoneni (1885–1941) raamatu "Laulu õppeviis" (1931), mis samuti põhines relatiivsel süsteemil.

Samuti tõlkis ta Heikki Klemetti (1876–1953) teose "Kooriaulu juhataja" ("Kuorolaulun opas").

G.-E.Mesiäinen koostas metoodilise käsiraamatu "Laulmine algkoolis" I ja II (1924; 1925).

Ta on paljude muusikahariduslike kirjutiste autor, mis ilmusid Muusikaehes ja mitmetes ajakirjades.

## Helilooming

G.-E.Mesiäinen on komponeerinud lastelaule kooridele ja mõned segakoorilaulud.

## Viited

## Välislingid
* https://www.ester.ee/search~S1*est/a?Mesi{u00E4}inen%2C+Evert%2C+1886-1967
Võitlev Eesti

**"Võitlev Eesti"** oli ajakiri, mis ilmus aastatel 1952–1956 New Yorgis USA-s. Ajakirja andis välja Eesti Nõuandev Kogu koostöös The Research and Publications Service, National Committee for a Free Europe, Inc. 

Peatoimetaja oli Adolf Perandi, toimetuse liige Ilmar Raamot, tegevtoimetaja Evald Roosaare.
Marti Rammul

**Marti Rammul** (sündinud 9. märtsil 1992) on eesti ettevõtja ja Võru linnavolikogu liige.

## Haridus
Rammulil on põhiharidus.

## Karjäär
Rammul tegutseb ettevõtjana ning on seotud ettevõttega OÜ 555 Autod, kus ta on juhatuse liige.

Teda on kajastatud meedias seoses kasutult seisvate sõidukite ehk nn „fantoomautode” kogumise ja kokkuostuga.

## Poliitiline tegevus
Rammul kandideeris 2021. aasta kohalikel valimistel Võru linnas Isamaa nimekirjas, saades 20 häält, kuid ei osutunud valituks.

2025. aasta kohalikel valimistel kandideeris ta samuti Isamaa nimekirjas Võru linnas, kogudes 65 häält ning osutudes valituks linnavolikogu liikmeks.

Võru linnavalitsuse andmetel kuulub ta 2025. aastal valitud Võru linnavolikogu koosseisu.

## Avalik kajastus
Rammulit on kajastatud kohalikus meedias ka hüüdnime „Jäpe Jope” all.

Samuti on teda käsitletud Võrumaa meedias seoses kohaliku elu ja tegevustega.

## Viited
Bülletään (ajakiri)

**Bülletään** oli Eesti õpetajate keskühingu paguluses häälekandja, mis ilmus Rootsis, Stockholmis 1960–1989. Vastutav väljaandja oli Herman Rajamaa. Toimetuses olid ka Henno Kirikmäe, H. Marand ja K. Meikup.
Mai 2026

**Mai 2026**, eelvaade.

2026. aasta mai algab reedel ja lõppeb 31 ööpäeva hiljem pühapäeval.

## [[1. mai]]
*...

## [[7. mai]]
*Walesis toimuvad parlamendivalimised

## [[16. mai]]
*Viinis toimub 2026. aasta Eurovisiooni lauluvõistluse finaal.

## [[17. mai]]
*Roheneemesaartel toimuvad parlamendivalimised

## [[24. mai]]
*Küprosel toimuvad parlamendivalimised

## [[31. mai]]
*Colombias toimuvad presidendivalimised
Mike Johnson

:*Teiste sarnase nimega isikute kohta vaata artiklit [[Michael Johnson (täpsustus)]].*
:*"James Michael Johnson" suunab siia. Ameerika jalgpalluri kohta vaata artiklit [[James-Michael Johnson]].*

**James Michael Johnson** (sündinud 30. jaanuaril 1972) on Ameerika Ühendriikide jurist ja poliitik, alates aastast 2023 Ameerika Ühendriikide Esindajatekoja esimees. Ta kuulub Vabariiklikusse Parteisse. Johnsoni valimisringkond on Louisiana osariigis ning ta on Esindajatekojas olnud aastast 2017.

Mike Johnson on lõpetanud Louisiana Osariigi Ülikooli õigusteaduse erialal. Enne poliitikasse suundumist töötas ta advokaadina muuhulgas kristlikus-konservatiivses mittetulundusühingus Alliance Defending Freedom. Aastatel 2004–2012 oli ta Lõuna Baptistikonvendi eetika- ja usuvabaduskomisjoni liige.

Johnson kuulus aastatel 2015–2017 Louisiana Esindajatekotta. Ta valiti üleriigilisse Esindajatekotta aastal 2016. Muuhulgas proovis ta tühistada 2020. aasta presidendivalimiste tulemusi. Johnson on vaadetelt sotsiaalne konservatiiv ning on toetanud muuhulgas abordi üleriigilist keelustamist. Aastatel 2019–2021 juhtis ta vabariiklaste suurimat saadikurühma Kongressis, Republican Study Committee'd. Aastatel 2021–2023 oli ta saadikurühma House Republican Conference aseesimees.

## Vaata ka
* New Apostolic Reformation
Asserien

**Asserien** (ka *Asserie(n)*, *Asserigen*, *Aasserien*) oli baltisaksa  aadlisuguvõsa. 

Saksa päritolu rüütlisuguvõsa, kes asusid Eesti aladele keskajal pärast Liivimaa ristisõdade perioodil olid Taani kuninga vasallid Eestimaal ja kohaliku Harju-Viru rüütelkonna liikmed. Suguvõsa nime peetakse tuletatuks Aseri paikkonnast Virumaal, mis oli tõenäoliselt nende varane põhimõis.

Asserienide suguvõsa on kirjalikes allikates dokumenteeritud alates 14. sajandi lõpust. Nad kuulusid varaste saksa päritolu aadliperekondade hulka, kes tulid Eestisse Taani ja Saksa võimu laienemise ajal. Suguvõsa meesliin lõppes 16. sajandi keskel. Viimane teadaolev meesliini esindaja oli Arndt Asserien, keda mainitakse 1556. aastal, 1559. aastal on dokumentides mainitud Tallinna kloostri priorissi Magdalena Asserieni.

## Mõisavaldused
15.–16. sajandil kuulus perekonnale mitmeid valdusi peamiselt Põhja-Eestis, eriti Virumaa aladel: Pada, Kavastu, Kohala, Paasvere, Vohnja, Kõrve, Hõbeda mõis.

## Suguvõsa liikmeid
*Clawes ja Hans Asseryen/Asserien, Aseri mõisa allvasallid
* Hans Asserien, Rakvere foogti kaasistuja (1457)  
* Hans Asserien, Virumaa meeskohtu kaasistuja (1476)  
* Hans Asserien,  Virumaa kohtunik  (1548)
*Arndt Asserin (circa 1490 – 1547), Varudi, Hõbeda mõisnik
*Arnd Asserien, Pada, Kohala, Kavastu mõisnik (1530)
* Arndt Asserin, Kohala mõisnik (1550) 
* Arndt Asserin, Hõbeda mõisnik
* Magdalena Asserien – Tallinna Püha Katariina kloostri prioriss (1559)
*Johan Asserien, Vohnja mõisnik (1581)
*Tönnis von Asserien (ca 1530 – ~1618), Uus-Harmi (1586), Kohala mõisnik (1586), maanõunik
*Helene Asserien, Palmse Marcus Metztackeni abikaasa, Eestimaa rüütelkonna peamehe 1629–1632 Arend Metztackeni ema
* Arendt Arentsson von Asserien (surn. † 1584), Hõbeda, Vana-Riisipere mõisnik
*Arendt von Asserien, Vana-Riisipere mõisnik (1598)  
*Anna von Assarie(n), Rootsi kindralmajor Hans Heinrich von Tiesenhauseni  (1592–1662) abikaasa, Hans Heinrich von Tiesenhauseni  (1628–1710), Rootsi sõjaväelase (ooberstleitnant), Ērgļi ja Rakvere vabahärra ema

## Viited

## Kirjandus
* Maximilian Gritzner: *J. Siebmacher’s großes und allgemeines Wappenbuch. Der Adel der Russischen Ostseeprovinzen*. Nürnberg 1901. s. 3-4
*Paul Johansen. Die Estlandliste des Liber Census Daniae. Reval, Kopenhagen 1933. S. 312–313, 839.
## Välislingid
*Asserien, Saaga: Arhivaal	EAA.1674.2.435
Saaremets

**Saaremets** on eesti perekonnanimi.

2026. aasta 1. jaanuari seisuga oli Eestis perekonnanimi Saaremets 203 inimesel: 94 mehel ja 109 naisel. Perekonnanimede levikult on Saaremets meeste puhul 894. kohal ja naiste puhul 820. kohal.

Nime Saaremets on pandud Urvaste kihelkonna Vaabina mõisas.
Nimede eestistamisel on nime Saaremets 1935–1940 võetud 41 korral.

## Nime kandjaid
*Raul Saaremets, eesti muusik ja raadioajakirjanik (1967–)
*Richard Saaremets, eesti vaimulik (1911–2001)
*...

## Viited

## Välislingid
*Nimest Statistikaameti andmebaasis
Transpordijulgeoleku Amet

**Transpordijulgeoleku Amet** (inglise keeles *Transportation Security Administration* (**TSA**)) on Ameerika Ühendriikide Sisejulgeolekuministeeriumi all tegutsev amet, mis tegeleb Ameerika Ühendriikide transpordivõrgu julgeoleku tagamisega. See loodi pärast 11. septembri terrorirünnakud, et parandada lennujaamade turvameetmeid ning tekitada lennutranspordi julgeoleku tagamiseks üleriiklik institutsioon.

TSA tegeleb peamiselt lennujaamade tuvakontrollide ja ohutuse tagamisega lendudel. Lisaks kuuluvad ameti vastutusalasse mh maanteed, raudteed, bussivõrk, sadamad, torujuhtmed ja intermodaalne transpordivõrk. TSA tegutseb 450 lennujaamas ning ametis töötavad lennujaamade turvaametnikud, pommikoerajuhid ja demineerijad ning lennukite pardajulgestajad.

Aastatel 2001–2003 kuulus TSA Transpordiministeeriumi ning kuulub aastast 2003 Sisejulgeolekuministeeriumi alla. Ameti peakontor asub Springfieldis Virginias. Aastal 2023 oli TSA eelarve umbes 11,8 mld $ (10,3 mld €) ning seal töötas ligi 59 000 inimest.

TSA kontrollib dokumente ning otsib reisijaid ja pagasit läbi. Ametit on kritiseeritud tööprotseduuride ebaefektiivsuse pärast ning poleemikat on tekitanud pagasivargused, isikuandmete ebaturvalisus ja väidetavad diskrimineerimisjuhtumid.

## Vaata ka
* Border Force
* Canadian Air Transport Security Authority
* Rahvusvaheline Tsiviillennunduse Organisatsioon
* Kadunud pagas
* Transpordiamet
* AS Tallinna Lennujaam
* G4S Eesti
* Politsei- ja Piirivalveamet
* Kaitsepolitseiamet

## Viited

## Välislingid
* Koduleht
Ameerika Ühendriikide Tolli- ja Piirikaitseamet

**Ameerika Ühendriikide Tolli- ja Piirikaitseamet** (inglise keeles *United States Customs and Border Protection* (**CBP**)) on Ameerika Ühendriikide Sisejulgeolekuministeeriumi alla kuuluv amet. See on Ameerika Ühendriikide peamine piirivalvega tegelev amet, CBP ülesanded on rahvusvahelise kaubanduse haldamine, tollimaksude kogumine ning kaubandus-, tolli- ja rändeseaduste täidesaatmine. CBP on üks riigi suurimaid korrakaitseasutusi, selles töötab ligi 46 000 ametnikku. CBP peakontor asub Washingtonis.

Eestis vaste CBP-le puudub. CBP erinevaid ülesandeid täidavad Politsei- ja Piirivalveamet, Maksu- ja Tolliamet ja Põllumajandus- ja Toiduamet.

## Vaata ka
* Australian Border Force
* Canada Border Services Agency
* Diplomatic Security Service
* Electronic System for Travel Authorization
* Tarneahela julgeolek
* Transpordijulgeoleku Amet
* Ameerika Ühendriikide rannavalve
* United States Marshals Service
* Ameerika Ühendriikide Salateenistus
* United States Citizenship and Immigration Services
* Ameerika Ühendriikide Tolli- ja Immigratsioonikontrolliamet
* Piirikontroll Ameerika Ühendriikides
* Office of Biometric Identity Management
* Guardia di Finanza

## Viited

## Kirjandus
* 
*MacMartin, Steven M., *Et al.* "The History and Evolution of Homeland Security in the United States"  (CRC Press 2025)

## Välislingid
* Koduleht
Jason Dupasquier

**Jason Dupasquier** (7. september 2001 Bulle – 30. mai 2021 Firenze) oli Šveitsi motoringrajasõitja.

## Karjäär
Dupasquier alustas oma võistluskarjääri 2011. aastal, võisteldes Šveitsi Supermoto meistrivõistlustel. Ta tuli mitmekordseks meistriks ning 2016. aastal läks üle ringrajasõidule. 2018. aastal oli ettenähtud, et ta võistleb Red Bull Rookies Cup'is, kuid vigastas reieluu, mille tõttu ta ei saanud võistelda. Dupasquier tegi oma debüüdi Red Bull Rookies Cup'is 2019. aastal ning talle pakuti kaheaastast lepingut Moto3 klassis. Ta tegi oma Moto3 debüüdi 2020. aastal ja lõpetas hooaja üldarvestuses 28. kohal.

## Hukkumine
29. mail 2021, Itaalia Grand Prix'l Mugellos oli Dupasquier avariis Ayumu Sasaki ja Jeremy Alcobaga kvalifikatsiooni lõpuosas.

Dupasquier kukkus üheksanda ja kümnenda kurvi vahel ning sai pihta oma mootorrattalt ja seejärel Sasaki mootorrattalt. Sessioon peatati kohe punase lipuga. Hilisemas intervjuus ütles Alcoba, et ta arvas, et ta sõitis ka Dupasquierist üle. FIM-i kiirreageerimis meditsiinisõidukid saabusid kiiresti sündmuskohale ning Dupasquieri raviti rajal umbes 30 minutit, enne helikopteri saabumist.

Dupasquier viidi Careggi Ülikooli haiglasse Firenzes, kus talle tehti "rindkere operatsioon veresoonte vigastuse tõttu" ning MotoGP maailmameistrivõistluste korraldajate teatel opereeriti teda ka ajutrauma tõttu. Ta suri vigastuste komplikatsioonide tõttu, olles hommikul deklareeritud ajusurnuna ja elutoetusest lahti ühendatud, ümbritsetuna oma perest ja lähedastest sõpradest. Dupasquieri meeskond, Prüstel GP teatas, et nad ei osale pühapäevasel võidusõidul.

Enne MotoGP võistlusstarti pühapäeval tehti minutilist leinaseisakut. Fabio Quartararo, sel ajal maailmameistrivõistluste liider, võitis võidusõidu ning peatus Dupasquieri kukkumispaigas (9. kurv, Arrabbiata 2) ja osutas taevasse. Samuti lehvitas ta parc fermé'sse jõudes Šveitsi lippu.

## Pärand
18. juunil 2021 eemaldati Dupasquieri number 50 Moto3 klassis kasutusest.

Pärast kolme teismelise surma 2021. aasta mootorratta võidusõitmis hooajal (vanustes 14, 15 ja 19) kehtestasid korraldajad FIM ja Dorna Sports alates 2023. aastast uued miinimumvanuse reeglid. Suuremates mootorratta ringrajasõidu sarjades tõsteti vanusepiir 16-lt 18-le, lisaks vähendati lubatud võistlejate arvu.

## Viited
Magpul PDR

**Magpul PDR** on Ameerika Ühendriikide automaatpüssiprototüüp. See on *[[bullpup]]*-ehitusega ning konstrueeritud moonale 5.56×45mm NATO. Relvatootja Magpul esitles PDR-i aastal 2006.

## Vaata ka
* Magpul FMG-9
Hundi, kitse ja kapsapea üle jõe viimine

**Hundi, kitse ja kapsapea üle jõe viimine** on jõe ületamise mõistatus. See pärineb hiljemalt 9. sajandist ning on esinenud paljude kultuuride folklooris.

## Sisu
Mees peab ületama jõe paadiga, millesse mahub peale tema ainult üks kaaslane. Ta peab üle jõe viima hundi (lõvi, šaakali), kitse (lamba) ja kapsapea (heinakuhja, kõrvitsa). Mees peab tegutsema nii, et samal ajal, kui ta ise on paadiga jõel, ei sööks hunt ära kitse ega kits kapsapead.

## Lahendus
Ülesandel on kaks lahendust: (1) ta viib kitse üle jõe, seejärel viib hundi üle jõe ja toob kitse tagasi, siis viib kapsa üle ja viimaks viib kitse üle (2) ta viib kitse üle jõe, seejärel viib kapsa üle ja toob kitse tagasi; ta viib hundi üle jõe ja tuleb kõige lõpuks kitsele järele.

## Vaata ka
* Misjonäride ja inimsööjate mõistatus

## Viited
Vytautas Jonas Gylys

**Vytautas Jonas Gylys** (26. jaanuar 1886 Griškabūdis – 14. juuni 1959 Toronto) oli Leedu diplomaat ja jurist.

Elulugu
1907. aastal lõpetas ta Kaunase Gümnaasiumi. 1912. aastal lõpetas ta Peterburi Ülikooli õigusteaduskonna. Aastatel 1912–1917 töötas ta Peterburis Vene impeeriumi siseministeeriumi õigusnõustajate osakonnas, aastatel 1917–1918 Soome kindralkubermangus Helsingis. 1917. aastal oli ta Leedu Pagulaste Seltsi (Soome Leedu Selts) esimees. Detsembris 1918 oli ta Leedu Valitsuse Kantselei juhataja. Aastatel 1919–1921 oli ta Leedu esindaja Soomes ja alates 1920. aastast ka Eestis. Aastatel 1921–1924 oli ta Leedu Vabariigi konsul Königsbergis, 1924–1926 Kopenhaagenis, 1927–1930 Riias, 1930–1932 Londonis, alates 1931. aastast – peakonsul.

Aastatel 1932–1934 oli ta Memeli piirkonna kuberner. Aastatel 1934–1937 ajutine asjur Belgias. Alates 1937. aastast täievoliline minister ja erakorraline saadik Rootsis, alates 1938. aastast ka Taanis ja Norras, asukohaga Stockholmis. Juunis 1940, pärast seda, kui NSVL okupeeris Leedu, keeldus ta tagasi pöördumast, mille eest Leedu NSV valitsus temalt kodakondsuse ära võttis. Pärast seda, kui Rootsi tunnustas Leedu de jure inkorporeerimist NSVL-i, sulges ta 1940. aasta augustis saatkonna, kuid jäi Rootsi. 1949. aastal kolis ta Kanadasse; kuni surmani – Leedu peakonsul Torontos.

Pärast Teise maailmasõja puhkemist 1939. aastal vedas ta välisministeeriumi otsusega Leedu tähtsaimad sõdadevahelise perioodi rahvusvahelised lepingud Rootsi ja pärast sõda Kanadasse. 2021. aastal leiti need Torontost ja viidi hiljem Leedu Riigiarhiivi.
Norinco Tüüp 86S

**Norinco Tüüp 86S** (hiina keeles 86S自动步枪, *86S zìdòng bùqiāng*) on Hiina ründevintpüss. See on AKMi-tüüpi ja *[[bullpup]]*-ehitusega. Seda tootis Norinco, paljud relva osad on vahetatavad teiste Kalašnikovi automaatidega.

Tüüp 86S konstrueeriti, et müüa seda Ameerika Ühendriikide tsiviilturul.

## Vaata ka
* QBZ-95
* OTs-14 Groza
* Vepr
* Valmet M82

## Viited

## Välislingid
*
Jutta Leerdam

**Jutta Monica Leerdam** (sündinud 30. detsembril 1998) on Hollandi kiiruisutaja. Ta võitis 2026. aasta taliolümpiamängudel 1000 m sõidu ning püstitas olümpiarekordi. Samalt olümpialt sai ta 500 m sõidus hõbemedali. Ta võitis hõbeda ka 2022. aasta taliolümpiamängude 1000 m sõidus.

Ta on võitnud hulganisti medaleid ka maailma- ja Euroopa meistrivõistlustelt.
Puljong

**Puljong** on vedelik, mis koosneb veest milles on pikemat aega hautatud liha (või konte), kala või köögivilju. Seda võib süüa või juua eraldi, kuid enamasti kasutatakse seda toitude, nagu supid või kastmed, koostisosana. Saadaval on ka puljongikuubikud kuivatatud puljongist, mida tuleb lahustada vees. Sõna *puljong* tuleneb prantsusekeelsest sõnast *bouillon*, mis tähendab *keedetud*.

## Vaata ka

## Viited

## Välislingid
* Lihapuljongi keetmine Nami-Nami
Abracadabra (Lady Gaga laul)

**"Abracadabra"** on Lady Gaga teine singel tema teiselt stuudioalbumilt "Mayhem".

## ''Track listing'' ja formaadid
* **Digital Download**

# Abracadabra – 3:43

*;Digital Download – Remix
# Abracadabra (Gesaffelstein Remix) – 3:32

## Viited

## Välislingid
*YouTube: "Abracadabra" muusikavideo
* "Abracadabra" laulusõnad
Vello Jürjo

**Vello Jürjo** (25. oktoober 1936 Särevere vald, Järvamaa – 28. märts 2026) oli Eesti jääpurjetaja ja purjetaja. 

Pärast 1953. aastal Tallinna õhtukeskkooli lõpetamist hakkas Vello Jürjo samal aastal tegelema jääpurjetamisega ALMAVÜ-s ja Laevastiku Tallinna Spordiklubis.

Ta saavutas rahvusvahelisel tasemel märkimisväärseid tulemusi. DN-klassis oli ta 1974. aasta maailmameistrivõistlustel 6. kohal, 1973. aasta Euroopa meistrivõistlustel võitis pronksmedali ning 1985. aasta Euroopa karikavõistlustel sai 8. koha. Monotüüp XV klassis saavutas ta maailmameistrivõistlustel 2008. aastal 4. ja 2009. aastal 5. koha. Euroopa meistrivõistlustel tuli ta neljal korral (1997, 1998, 2004, 2011) meistriks, kahel korral (2007, 2008) hõbemedalile ja neljal korral (1999, 2000, 2005, 2013) pronksmedalile; lisaks saavutas ta kolmel korral 4. koha (2001, 2002, 2010). Euroopa karikavõistlustel võitis ta 1997. aastal esikoha, saavutas 1998. ja 2004. aastal 2. ning 2002. aastal 3. koha.

Nõukogude Liidu meistrivõistlustel võitis Jürjo aastatel 1965–1972 monotüüp XV klassis ühe kuld-, ühe hõbe- ja kolm pronksmedalit ning DN-klassis 1971. aastal pronksmedali. Ta tuli aastatel 1965–2010 11 korda monotüüp XV klassis ja 1980. aastal DN-klassis Eesti meistriks.

Aastatel 1960–1972 tuli ta kaheksal korral Nõukogude Liidu relvajõudude meistriks. 1974. aastal püstitas ta DN-klassis Nõukogude Liidu kiirusrekordi (93,75 km/h).

Lisaks jääpurjetamisele saavutas ta tulemusi ka purjetamises: 1960.–1969. aastatel tuli ta neljal korral Nõukogude Liidu relvajõudude meistriks ning 1964. aastal Eesti meistriks Star-klassis. 1979. aastal võitis ta Eesti karikavõistlused purjelauas.

Jääpurjetamises omistati talle suurmeistri nimetus (1973) ja purjetamises meistersportlase nimetus (1967). Ta osales 1980. aasta Moskva olümpiamängude purjeregati jahtide valmistamises.

Jürjo töötas jahiehitaja ja treenerina. Tema õpilased olid Väino, Urve ja Toomas Jürjo, samuti Peeter Siniväli, Kalju Kirss ja Matti Roosma.

2011. aastal valiti ta Hiiumaa parimaks meessportlaseks.

## Isiklikku
Ta oli Väino Jürjo vend, Urve Jürjo abikaasa ja Toomas Jürjo isa. 

## Viited

## Välislingid
*
Žemaitė

**(Julia) Žemaitė** (kodanikunimi **Julija Beniuševičiūtė-Žymantienė**, 4. juuni 1845, Bukantė talu Plungė lähedal – 7. detsember 1921 Marijampolė) oli leedu kirjanik.

Žemaitė sündis vaeses aadliperekonnas. Ta toetas 1863. aasta ülestõusu ja abiellus endise pärisorjaga, kes oli selles osalenud. Žemaitė ja tema perekond elasid vaesuses, harides renditalus maad.

Žemaitė esimene lugu ilmus 1894. aastal. Oma realistlikes lugudes kujutas ta Leedu talurahvast ning kritiseeris mõisnikke, vaimulikke ja ametnikke. Žemaitė osales avalikus elus, eriti pärast 1911. aastal Vilniusesse kolimist. Esimese maailmasõja ajal reisis ta Ameerika Ühendriikidesse, et koguda raha sõjaohvritele.
Kuusemets (perekonnanimi)

**Kuusemets** on eesti perekonnanimi.

2026. aasta 1. jaanuari seisuga oli Eestis perekonnanimi Kuusemets 236 inimesel: 108 mehel ja 128 naisel. Perekonnanimede levikult on Kuusemets meeste puhul 731. kohal ja naiste puhul 646. kohal.

## Nime kandjaid
*Ilmar Kuusemets, eesti laulja (1919–2014)
*Johannes Kuusemets, eesti kontrabassimängija ja muusikapedagoog (1900–1968)
*...

## Viited

## Välislingid
*Nimest Statistikaameti andmebaasis
Johanna Randmann

**Johanna Randmann** (esinejanimega **YØRA**; sündinud 27. aprillil 1998) on eesti laulja, laulukirjutaja ja produtsent. 

Tallinnast pärit Johanna on tegelenud muusikaga aktiivselt avalikkusele teadaolevalt alates aastast 2010, kui esines saates "Eesti Talent", olles kõigest 12-aastane. 2018. aastal osales lauljatar saates "Eesti otsib superstaari", konkurssil "Noortebänd" (finalist) ning samal aastal liitus ta ka muusikaleibeliga Masterhead Records. Aastal 2023 figureeris Johanna saates "Uus laul", kus esines koos Artjom Savitskiga. Temast sai samal aastal ka bändi Põhja-Tallinna solist.

Esimesed laulud kirjutas Johanna põhikoolis. Tema esimene singel "Cause It's You" ilmus 2018. aastal peale "Eesti otsib superstaari" saates osalemist.

Oma alter ego YØRA alt andis lauljatar välja esimese singli "goddess" 2021. aastal, mis nomineeriti ka rahvusvahelisel laulukirjutajate võistlusel (ISC) poolfinaali. Poolfinaali nominatsioonid on lauljatar pälvinud veel aastatel 2024 ("ON/OFF") ja 2025 ("red riding hood").

## Viited
Khārgi saar

**Khārgi saar** (pärsia keeles جزیره خارگ) on Iraanile kuuluv saar Pärsia lahes. See asub Iraani rannikust 25 ja Hormuzi väinast 660 km kaugusel. Kharg kuulub Bushehri provintsi koosseisu, saare kaudu eksporditakse kuni 90% Iraani naftast. Seal saab naftat hoiustada kuni 30 miljonit barrelit.

Saarel on mitmeid tähtsaid arheoloogilisi leiukohti, näiteks 7. sajandist pärit kloostri varemed. Lisaks on seal iidseid hauakambreid, templeid ja 6.–4. saj eKr pärit Ahheamiidide kiilkiri. See oli tähtis kaubasadam ka enne naftaajastut, 16.–17. sajandil kuulus Kharg Portugalile ning 18. sajandil Hollandile.

Esimest korda märkisid Khargi kaardile 16. sajandil portugallased Fernão Vaz Dourado, Lopo Homem ja Diogo Homem.

Kahekümnenda sajandi esisesel poolel nimetas kirjanik Jalal Al-e-Ahmad saart "Pärsia lahe orvustunud pärliks". Khargi saare muutis naftasadamaks 1960. aastatel šahh Mohammad Reza Pahlavi Ameerika Ühendriikide naftaettevõtte Amoco abil. Khargi lähistel asub mitu naftamaardlat. Saarel on oma veevarustusega majakas ja umbes 8000 inimesega Khargi linn.

## Vaata ka
* Iraani naftatööstus
Vehklemine 1912. aasta suveolümpiamängudel

**[[Vehklemine|Vehklemisvõistlused]] [[1912. aasta suveolümpiamängud]]el** toimusid 6. - 18. juulini 1912. aastal Rootsi pealinnas Stockholmis. Toimumiskohaks oli Östermalmi linnaosas asuv spordikompleks Östermalmsi idrottsplats.

1912. aasta olümpiamängudel toimus  viis vehklemisala: individuaalvõistlus floretis, individuaalvõistlus ja meeskonnavõistlus epees ning individuaalvõistlus ja meeskonnavõistlus espadronis. Enne mänge viisid reeglite üle peetud vaidlused, mis olid riigiti erinevad, kahe võimsaima vehklemisriigi boikoteerimiseni: Prantsusmaa, kes keeldus täielikult igal alal osalemast, ja Itaalia, kes loobus ainult epeealadest. Need lahkumised tõid kasu Belgiale, kes võitis epees kaks kuldmedalit. Rahvusvahelise Vehklemisföderatsiooni asutamine 1913. aastal lahendas konfliktid lõpuks.

## Osalejad

Stockholm suveolümpiamängudel võistles 185 sportlast 16 riigist. 

## Tulemused

### Epee




Finaal: 8. juuli
Osavõtjaid: 94
Riike: 15
**[[Vehklemine 1908. aasta suveolümpiamängudel#Epee|Olümpiavõitja 1908]]:** Gaston Alibert, 
**[https://www.olympedia.org/results/73551 Tulemused]**
Võistlus peeti neljas voorus. Igas voorus toimus alagrupis ringturniir, kus matšid peeti ühe puuteni. Topeltpuudutused loeti puuteks mõlema vehkleja vastu. Selle asemel, et pidada eraldi kohtumisi erinevatele vehklejatele, kes olid viigis edasipääsukohal (nagu tehti 1908. aastal), kasutati juba peetud matšide tulemusi.
* I voor: 16 alagruppi, igas 3–8 vehklejat. Iga alagrupi 3 vehklejat, kellel oli kõige vähem puuteid, pääsesid veerandfinaali. Selle tulemusel tekkis alagruppe, kus kõik vehklejad said vabapääsu.
* II voor: 8 alagruppi, igas 6 vehklejaga. Iga alagrupi 3 vehklejat, kellel oli kõige vähem puuteid, pääsesid poolfinaali.
* Poolfinaalid: 4 alagruppi, igas 6 vehklejaga. Iga alagrupi 2 vehklejat, kellel oli kõige vähem puuteid, pääsesid finaali.
* Finaal: 1 alagrupp 8 vehklejaga.


### Võistkondlik epee

### Florett

### Espadron

### Võistkondlik espadron

## Medalite tabel

{| class="wikitable" style="text-align:center;"
|- bgcolor="#efefef"
! colspan=6|  Stockholm 1912
|-

## Välislingid

* THE OLYMPIC GAMES OF STOCHOLM 1912 OFFICIAL REPORT
* Stockholm 1912 Fencing Results
* Fencing at the 1912 Summer Olympics
* Fencing at the 1912 Stockholm Summer Games
Arvo Kullapere

**Arvo Kullapere** (sündinud 28. märtsil 1951) on eesti bioloog, ornitoloog. 

Ta on lõpetanud Tartu Ülikooli bioloogina. Ta on töötanud Saaremaal ja Vilsandil looduskaitseametnikuna. Ta on olnud Vilsandi rahvuspargi direktor.

## Teoseid
*Kullapere, Arvo (koost.) 1983. *Vilsandi – looduskaitseala Eesti NSV läänerannikul*. (Luik, Heino, eessõna.) Tallinn: Valgus. 

## Välislingid
*Pilt.
EstDev

**Eesti Rahvusvaheline Arengukoostöö Keskus** (lühend **ESTDEV**) on Eesti riigi sihtasutus, mis viib ellu Eesti rahvusvahelise arengukoostöö eesmärke. Keskus asutati 2021. aasta aprillis ning selle asutajaõigusi teostab Välisministeerium.

## Tegevus
ESTDEV korraldab ja koordineerib Eesti osalemist rahvusvahelise arengukoostöö ja pikaajalise humanitaarabi projektides. Riigi Teatajas avaldatud korra järgi korraldab sihtasutus arengukoostööd, viib ellu arengukoostööprojekte ning kaasab seejuures avaliku, era- ja kolmanda sektori kogemust.

ESTDEVi veebilehe järgi on organisatsiooni prioriteetsed tegevusvaldkonnad küberturvalisus ja e-valitsemine, demokraatia, õigusriik ja head valitsemistavad, haridus ning Ukraina ülesehitus.

## Prioriteetriigid
ESTDEV nimetab oma prioriteetriikidena Ukrainat, Gruusiat, Moldovat, Armeeniat, Keeniat, Namiibiat, Ugandat ja Botswanat.

## Ajalugu
ESTDEVi enda ülevaate järgi loodi organisatsioon selleks, et eraldada arengukoostöö poliitikakujundamine ja selle rakendamine: poliitikat kujundab Välisministeerium ning ESTDEV tegeleb elluviimisega. Samal lehel märgitakse, et 2024. aasta juulis liideti ESTDEViga Eesti Idapartnerluse Keskus ning 2024. aasta septembris käivitati ESTDEVi Aafrika programm.

2025. aasta septembris teatas ESTDEV, et Euroopa Komisjon akrediteeris keskuse Euroopa Liidu vahendite otseseks haldamiseks ja rakendamiseks rahvusvahelises koostöös.

## Asukoht
ESTDEVi aadress on Tatari 1, Tallinn 10116 ning registrikood 90015347.

## Viited


## Välislingid
* ESTDEVi ametlik veebileht
David Alonso

**David Alonso Gómez** (sündinud 25. aprillil 2006) on Grand Prix' mootorrattaste võidusõitja, kes võistleb CFMoto Aspar Racing Teamis Moto2 maailmameistrivõistlustel. Ta on emapoolse päritolu järgi on ta kolumbialane ja isapoolse päritolu järgi hispaanlane ning esindab rahvusvaheliselt Colombiat. Ta on sündinud Hispaanias ning tal on ka Hispaania kodakondsus.

## Karjäär

### Varasem karjäär
Alonso võitis 2020. aastal European Talent Cupi. Järgneval aastal võitis ta 2021. aasta Red Bull MotoGP Rookies Cupi. Ta kindlustas selle meistritiitli siis, kui ta lõpetas 11. septembril Aragóni etapi esimeses sõidus kolmandana.

### Moto3
Alonso sõlmis lepingu GasGas Aspar Teamiga ning tegi oma Moto3 debüüdi 2021. aasta Emilia-Romagna Grand Prix'l, asendades vigastatud sõitjat Sergio Garcíat. Järgmisel hooajal tegi ta oma teise stardi *wildcard* sõitjana. Ta tegi oma täishooaja debüüdi 2023. aastal. 2024. aastal krooniti ta Jaapani Grand Prix'l maailmameistriks.

### Moto2
Alonso võistles 2025. aasta Moto2 hooajal CFMOTO Aspar Teamiga, tiimikaaslasega Daniel Holgadoga. Ta sai esimeseks sõitjaks, kes läbis Aspar Teami juunioride redeli, alates Hispaania meistrivõistlustest Moto2 võistlusklassini.

## Rekordid
31. märtsi 2026. aasta seisuga on Alonsol järgnevad rekordid:

**Moto3**

* Kõige rohkem võite Moto3 klassis: 18
* Kõige rohkem võite ühe hooaja jooksul: 14 (2024)
* Kõige rohkem järjestikulisi võite Moto3 klassis: 7
* Kõige rohkem punkte ühel hooajal: 421 (2024)
* Kõrgeim võitude protsent Moto3 klassis: 42,86%
* Kõige rohkem poodiumeid ühe hooaja jooksul: 15 (2024, viigis Sandro Cortese ja Maverick Viñalesega)
* Suurim tiitlivõidu punktivahe teise kohaga: 165 (2024)

**Üleüldine**

* Kõige rohkem võite ühes Grand Prix' mootorrataste võidusõidu hooajas: 14 (2024)

## Tulemused

### European Talent Cup
(**paksus kirjas** on toodud kvalifikatsioonivõidud; *kaldkirjas* kiireim ring)

### Red Bull MotoGP Rookies Cup
(**paksus kirjas** on toodud kvalifikatsioonivõidud; *kaldkirjas* kiireim ring)

### FIM CEV Moto3 Juunioride Maailmameistrivõistlused
(**paksus kirjas** on toodud kvalifikatsioonivõidud; *kaldkirjas* kiireim ring)

### FIM JuniorGP maailmameistrivõistlused
(**paksus kirjas** on toodud kvalifikatsioonivõidud; *kaldkirjas* kiireim ring)

### Grand Prix' mootorrataste võidusõit

## Viited
Clavicular

**Braden Eric Peters** (sündinud 17. detsembril 2005), tuntud kui **Clavicular**, on Ameerika striimer ja suunamudija. Ta sai tuntuks Kickis ja TikTokis oma *[[looksmaxxing]]* sisuga, mida kommenteerijad on nimetanud ekstreemseks ja vastuoluliseks, eriti praktikate tõttu nagu näo "luude purustamine", anaboolsete steroidide ja rasvalahustavate toodete kasutamine ning väidetavalt ka kristallmetamfetamiini tarvitamine, et püsida kõhnana.

## Karjäär

### ''Looksmaxxing'' sisu
Peters sai 2025. aastaks internetis populaarseks oma *looksmaxxing*'u sisuga nii Kickis kui ka TikTokis. Ta juhendab oma jälgijaid, kuidas "*ascend*'ida" ehk muutuda atraktiivsemaks ning väidetavalt seeläbi saavutada rohkem sotsiaalset mõjuvõimu ja paremaid seksuaalseid võiamlusi, ning kuidas "*hardmaxx*'ida", mis tähendab *looksmaxxing*'u mõistes intensiivsete ja valulike füüsiliste muutuste läbimist.

Ta on osalenud ja propageerinud *looksmaxxing*'u praktikaid, nagu "luude purustamine" - pseudoteaduslik tegevus, mille käigus lüüakse oma luid haamri või rusikaga, et nad kasvaksid tagasi tugevamana - ning väidetavalt ka kristallmetamfetamiini tarvitamist söögiisu vähendamiseks ja kõhnana püsimiseks. Ta on rääkinud anaboolsete steroidide kasutamisest mitme aasta jooksul lihasmassi kasvatamiseks, mis tema sõnul viis selleni, et ta muutus 2025. aastaks viljatuks, kuna tema keha ei tootnud enam loomulikul teel testosterooni.
2025. aasta lõpuks hakkas ta müüma ka enesearengu ja *looksmassing*'u kursust nimega "Clavicular System", hiljem "Clavicular's Clan", hinnaga 50 dollarit kuus. Kursus sisaldab juhendeid selle kohta, kuidas "*ascend*'ida", ning soovitusi peptiidide kohta, mida selle eesmärgi saavutamiseks kasutada.

## Juriidilised probleemid

### Arizonas
7. veebruaril 2026 oli Peters arreteeritud Scottsdale'is kahtustatuna ohtlike narkootiliste ainete omamises. Kohtudokumentide kohaselt olid tal kaasas Adderall ja Oksandroloon, samuti süüdistati teda võltsitud dokumendi omamises baaris, pärast seda kui ta üritas sisse pääseda vale isikutunnistusega. Ametnike sõnul oli ta striimis nähtav, küsides baarikülastajatelt Adderalli.

Ta vabastati vahi alt järgmisel päeval ning säutsus peagi, et süüdistused olid "otseselt poliitiline tagakiusamine". Süüdistused tühistati 11. veebruaril 2026, kuna süüdimõistmise tõenäosusest peeti madalaks.

### Floridas
2026. aasta märtsi lõpus arreteeriti Peters Floridas süüdistatuna vägivallateos, mis oli seotud väidetava konfliktiga tema tüdruksõbra ja teise naise vahel. 2. veebruaril 2026 teatas 19-aastane naine, et teda ründas Violet Marie Lentz (24). Uurijad leidsid, et Peters provotseeris kakluse.

Umbes samal ajal asutas Florida Fish and Wildlife Conservation Commission tema suhtes uurimist seoses sellega, et ta tulistas otseülekandes juba varem surnud alligaatorit, kuigi pole selge, kas need kaks juhtumit on omavahel seotud. Talle sai taas keeldu Kick platvormil.

## Viited
GovStack

**GovStack** on Eesti, Saksamaa, Rahvusvahelise Telekommunikatsiooni Liidu (ITU) ja Digital Impact Alliance'i (DIAL) 2020. aastal ellu kutsutud rahvusvaheline ühisalgatus, mis pakub e-riigi ülesehitamiseks jätkusuutlikke ja kulutõhusaid moodullahendusi ehk spetsifikatsioone, mida saab kohandada, ellu viia ja skaleerida vastavalt riigi vajadustele.

## Tegevus
GovStacki ametlike KKK-de järgi pakub algatus valitsustele digiteenuste loomiseks tööriistu, sealhulgas ehitusplokkide spetsifikatsioone, testkeskkonda, praktikakogukondi ning foorumeid kogemuste vahetamiseks. Lahendusi saab kohandada vastavalt riikide vajadustele.

GovStacki ametliku kirjelduse järgi toetab algatus riike ja organisatsioone kulutõhusate ja skaleeritavate avalike digiteenuste loomisel. GovStacki lähenemine põhineb *whole-of-government* põhimõttel ning edendab ühilduvate, üldotstarbeliste ja taaskasutatavate ehitusplokkide kasutamist.

GovStack ei arenda ise tarkvaralisi ehitusplokke, vaid toetab nende tehniliste spetsifikatsioonide ehk funktsionaalsete nõuete kirjelduste väljatöötamist. Nende spetsifikatsioonide alusel saab arendada uusi digitooteid ning hinnata olemasolevate toodete vastavust nõuetele.

## Pakkumised
GovStacki ametlikud pakkumised on järgmised:
* **GovSpecs** – ehitusplokkide ja kasutusjuhtude spetsifikatsioonid
* **GovTest** – testkeskkond ja simulatsioon ehitusplokkide lähenemise katsetamiseks
* **GovLearn** – koolitused, teadmushaldus ja tugi teekaartide ning strateegiate kujundamisel
* **GovMarket** – platvorm digiteenuste turu, hangete, toodete ja teenuste kaardistamiseks

## Eesti roll
Eesti on üks GovStacki algatuse partneritest alates selle käivitamisest 2020. aastal. Eesti Rahvusvaheline Arengukoostöö Keskuse ESTDEVi andmetel on Eesti aidanud kaasa GovStacki kaubamärgi arendamisele ja ülemaailmsele tunnustamisele ning GovStacki tehniline arhitektuur on suures osas välja töötatud Eesti ekspertide poolt.

Alates 2024. aastast on ESTDEV GovStacki initsiatiivi rakenduspartner Eestis. EstDevi ülesanne on aidata tugevdada GovStacki võimekust, edendada partnerlussuhteid ja kogukonna kaasatust ning arendada GovStacki pakutavaid lahendusi.

## Seotud artiklid
* Eesti Rahvusvaheline Arengukoostöö Keskus

## Viited


## Välislingid
* GovStacki ametlik veebileht
* GovStacki projekt ESTDEVi veebilehel
* ESTDEVi ametlik veebileht
Tume tubaknahkis

**Tume tubaknahkis** (*Hymenochaete fuliginosa*) on liik seeni taelikuliste (*Hymenochaetaceae*) sugukonnast, taelikulaadsete (*Hymenochaetales*) seltsist.	

Seen kasvab tavaliselt surnud okaspuudel.

## Välislingid
*